Arachnofobija
Arachnofobija (iš gr. arachne 'voras' + phobia 'baimė') – fobija, pasireiškianti baime vorams, tai viena iš dažniausių fobijų. Turintiems arachnofobiją žmonėms pamačius vorą dažniausiai pasireiškia nerimas, baimė, taip pat gali atsirasti pykinimas, prakaitavimas, apsvaigimas, padidėjęs širdies susitraukimų dažnis. Jei ši fobija kelia sunkumų gyvenime, būtina kreiptis į psichologą ar psichoterapeutą. Arachnofobijos atsiradimo priežastimi gali būti praeities išgyvenimai, stresą keliantys įvykiai.